**ΕΤΗΣΙΟΣ ΑΠΟΛΟΓΙΣΜΟΣ ( 2016 ) ΔΡΑΣΗΣ ΠΕΠΡΑΓΜΕΝΩΝ**

**ΤΗΣ ΔΙΕΥΘΥΝΣΗΣ ΚΟΙΝΩΝΙΚΗΣ ΜΕΡΙΜΝΑΣ ( ΕΔΡΑ )**

**ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ**

* Θεώρηση βιβλίων Πολιτιστικών-Μορφωτικών Συλλόγων και Σωματείων (176) και Αθλητικών Συλλόγων-Σωματείων (162). Θεώρηση μπλοκ γραμματίων είσπραξης (2.954), ενταλμάτων πληρωμών (1.632) και αποδείξεων είσπραξης (3.487).
* Καταγραφή νεοσυσταθέντων Σωματείων μετά από αποφάσεις του Μονομελούς Πρωτοδικείου Κοζάνης (53)
* Καταγραφή τροποποιηθέντων καταστατικών Συνδέσμων και Σωματείων ως προς την επωνυμία και ως προς ορισμένα άρθρα λειτουργίας αυτών (68)
* Χορήγηση βεβαίωσης σε αθλητικούς συλλόγους της Π.Ε. Κοζάνης για τη χορήγηση ή διατήρηση της αθλητικής τους αναγνώρισης από τη Γενική Γραμματεία Αθλητισμού (45)
* Χορήγηση φωτοαντιγράφων παλαιών καταστατικών για τροποποίηση του ισχύοντος ή σύνταξη νέου καταστατικού ομάδων, αθλητικών συλλόγων και σωματείων (33)
* Καταγραφή αποφάσεων Μονομελούς Πρωτοδικείου για εμπιστευτικά θέματα όπως δικαστική συμπαράσταση, αγωγές διαζυγίων, διεκδίκηση τακτικής επιμέλειας τέκνων , διατροφής, μετοίκησης κ.α. (110**)**
* Επαφές με όλους τους φορείς που απασχολούν Κοινωνική Λειτουργό, προκειμένου να τους ανατίθενται εκ περιτροπής Κοινωνικές έρευνες εντός των διοικητικών ορίων της Περιφερειακής Ενότητας, λόγω έλλειψης της συγκεκριμένης ειδικότητας στην Π.Ε.
* Παραλαβή και εκτίμηση πορισμάτων Κοινωνικών ερευνών και διαβίβαση αυτών στις αρμόδιες υπηρεσίες.
* Ενημέρωση των Περιφερειακών Ενοτήτων για χορήγηση στοιχείων σχετικά με τα ιδρύματα που πληρούν προϋποθέσεις για αναδοχή ανηλίκων. Ενέργειες για την προώθηση του θεσμού της αναδοχής
* Ενημέρωση όλων των Δ/νσεων Δημόσιας Υγείας & Κοινωνικής Μέριμνας των Περιφερειακών Ενοτήτων για την εφαρμογή και τροποποίηση της ισχύουσας νομοθεσίας περί διακρατικών υιοθεσιών.
* Καταγραφή όλων των επιτροπών που έχουν συσταθεί στα πλαίσια των αρμοδιοτήτων της Δ/νσης Κοινωνικής Μέριμνας καθώς και στελέχωση αυτών.
* Χορήγηση υπάρχοντος έντυπου υλικού τουριστικής προβολής του Νομού για σχολικές εργασίες και διάθεσή τους στα Συνέδρια της Περιφέρειας.
* Έκδοση αποφάσεων του Περιφερειάρχη για συγκρότηση ειδικής επιτροπής πιστοποίησης & ελέγχου για τη χορήγηση άδειας ίδρυσης & λειτουργίας ιδιωτικών γυμναστηρίων & ιδιωτικών σχολών γυμναστικής σε κάθε Περιφερειακή Ενότητα.
* Έκδοση αποφάσεων του Περιφερειάρχη για την εκταμίευση των επιχορηγήσεων των φορέων Κοινωνικής Αντίληψης όλων των Περιφερειακών Ενοτήτων από τις πιστώσεις του Ειδικού Κρατικού Λαχείου.
* Παροχή στοιχείων στη Διεύθυνση Διαφάνειας & Ηλεκτρονικής Διακυβέρνησης για την ιστοσελίδα της Περιφέρειας Δυτικής Μακεδονίας και το WI.KI.
* Χορήγηση σε πολίτες –κατόπιν αιτήματος προς την υπηρεσία μας και προς τακτοποίηση του κτηματολογίου τους- εκδοθέντων παραχωρητηρίων ή ελλείψει αυτών οποιουδήποτε εγγράφου πιστοποιεί τη διαδικασία παραχώρησης ακινήτου σε δικαιούχους συγγενείς τους α΄και β΄βαθμού συγγενείας (98).
* Συγκέντρωση από κάθε Περιφερειακή Ενότητα και αποστολή στο Υπουργείο ζητηθέντων στοιχείων αναφορικά με τη δυναμικότητα καθώς και το νομοθετικό πλαίσιο λειτουργίας των προνοιακών δομών (Μονάδων Φροντίδας Ηλικιωμένων-Μ.Φ.Η. και Κέντρων Ημερήσιας Φροντίδας Ηλικιωμένων-Κ.Η.Φ.Η.) της Π.Δ.Μ.
* Έλεγχος των εκθέσεων αξιολόγησης των Προνοιακών Δομών των Περιφερειακών Ενοτήτων αρμοδιότητας της υπηρεσίας μας, οι οποίες έχουν συνταχθεί ύστερα από επιτόπια αιφνίδια επίσκεψη από αρμόδιo Κοινωνικό Σύμβουλο.
* Συμμετοχή σε επιμορφωτικές ημερίδες με θέματα που άπτονται των αρμοδιοτήτων της υπηρεσίας μας.
* Εκπαίδευση υπαλλήλων για διαχείριση των αρμοδιοτήτων της υπηρεσίας μας στην ιστοσελίδα της Π.Δ.Μ. (ηλεκτρονικό πρωτόκολλο για την ηλεκτρονική διακίνηση των εγγράφων, ψηφιακή υπογραφή, ηλεκτρονική εφαρμογή των αδειών κ.λ.π.).
* Συντονιστικές ενέργειες και υλοποίηση στο πλαίσιο των δράσεων του Επιχειρησιακού Προγράμματος «Επισιτιστικής και Βασικής Υλικής Συνδρομής για το Ταμείο Ευρωπαϊκής Βοήθειας για τους Απόρους (ΤΕΒΑ/FEAD) 2014-2020» της Π.Δ.Μ.
* Συμμετοχή εργαζομένων σε εκπαιδευτικά σεμινάρια Κεντρικής Ηλεκτρονικής Αποθήκης του Επιχειρησιακού Προγράμματος ΤΕΒΑ.
* Συντονισμός και διενέργεια διανομής σε συνεργασία του Υπουργείου Εργασίας, Κοινωνικής Ασφάλισης και κοινωνικής Αλληλεγγύης και αγροτικής Ανάπτυξης με τους Επικεφαλής των Κοινωνικών Συμπράξεων του ΤΕΒΑ, ροδάκινων (25 παλέτες), μήλων (13.974 κιλά), πορτοκαλιών (45 παλέτες), μανταρινιών (40 παλέτες), λάχανων (4.658 κιλά) από την Π.Ε Κοζάνης. Αντίστοιχες ενέργειες διανομής πραγματοποιήθηκαν από τις ΠΕ. Καστοριάς, Φλώρινας και Γρεβενών στους ωφελουμένους του Προγράμματος.
* Θεωρούμε σκόπιμο να αναφέρουμε ότι σημαντικό χρόνο αφιερώνουμε στη μελέτη της νομολογίας και των εκάστοτε τροποποιήσεων που αφορούν την εύρυθμη λειτουργία της υπηρεσίας μας.

Πολλάκις καλούμαστε να συμμετέχουμε δια ζώσης σε δικαστικές διενέξεις είτε αφορούν υποβολή προσώπων σε πλήρη στερητική δικαστική συμπαράσταση, είτε κλήσεις, είτε βουλεύματα απόρριψης, αγωγές διατροφών, επαναφορές συζήτησης αιτήσεων, εξουσιοδοτήσεις για χρήση απόρρητων προσωπικών δεδομένων, κλήσεις ως κατήγοροι για θέματα υπηρεσίας μετά από μηνύσεις και καταγγελίες πολιτών (περίπου αριθμητικά 200), παραπομπές σε κοινωνικούς λειτουργούς σε υπερτοπικό επίπεδο της Περιφέρειας Δυτικής Μακεδονίας, όταν αφορούν κοινωνικές εκθέσεις προκειμένω για υιοθεσίες, τεστ πατρότητας, κακοποιήσεις παιδιών και γυναικών μετά από επιδόσεις εγγράφων μέσω δικαστικών επιμελητών καθώς και στις αναβλητικές ημερομηνίες που ορίζονται από το Αρμόδιο Δικαστήριο.

* «Εργατοώρες» σημαντικές από το χρόνο μας απαιτήθηκαν επίσης σε διενέξεις ημών και δικαιούχων παραχωρητηρίων Λαϊκής Στέγης, υποθέσεις που εκκρεμούσαν για αρκετά χρόνια και θα διεκπεραιωθούν κατά το μέγιστο δυνατόν, αφού λάβαμε νομική στήριξη και γνωμοδοτήσεις από ομάδα νομικών που μας παρείχε μετά από αίτημά μας η Περιφερειακή Αρχή. Απαιτείται μόνο για αυτά τα ζητήματα η συνδρομή τοπογράφων και πολιτικών μηχανικών που συμμετέχοντας συνδράμουν ως μέλη Επιτροπών Εκτίμησης Ακινήτων που συγκροτούμε εμείς με την επιστημονική τους κατάρτιση στη διαχείριση και διεκπεραίωση των συγκεκριμένων υποθέσεων.
* Συμμετοχή σε Υπηρεσιακά Συμβούλια Περιφέρειας Δυτικής Μακεδονίας, Πρωτοβάθμιας και Δευτεροβάθμιας Εκπαίδευσης Περιφερειακής Διεύθυνσης Εκπαίδευσης Δυτικής Μακεδονίας, Τεχνολογικών Εκπαιδευτικών Ιδρυμάτων ΑΤΕΙ Δυτικής Μακεδονίας καθώς και σε πλήθος επιτροπών.
* Όσο αφορά τον εποπτικό και ελεγκτικό μας ρόλο στις κοινωνικές δομές δηλαδή:
* Στα Κέντρα Αποθεραπείας Αποκατάστασης (ΚΑΑ)
* Στα Κέντρα Δημιουργικής Απασχόλησης (ΚΔΑΠ)
* Στα Κέντρα Δημιουργικής Απασχόλησης παιδιών με αναπηρία (ΚΔΑΠμεΑ)
* Στα κέντρα Ημερήσιας Φροντίδας Ηλικιωμένων (ΚΗΦΗ).
* Μονάδες Φροντίδας Ηλικιωμένων (ΜΦΗ).
* Μονάδες Φροντίδας Προσχολικής Αγωγής και Διαπαιδαγώγησης (ΜΦΠΑΔ).
* Ιδιωτικοί Παιδικοί-Βρεφονηπιακοί Σταθμοί που έχουν αδειοδοτηθεί από την αντίστοιχη υπηρεσία μας.
* Παιδικοί-Βρεφονηπιακοί Σταθμοί που λειτουργούν υπό την ευθύνη των Δήμων ως ΝΠΙΔ (όχι οι πρώην Δημοτικοί Παιδικοί Σταθμοί, πρώην κρατικοί).
* Στέγες Υποστηριζόμενης Διαβίωσης Ατόμων με Αναπηρία (ΣΥΔμεΑ).
* Στέγες Ημιαυτόνομης Διαβίωσης (ΣΗΔ).
* Παιδικές Κατασκηνώσεις.
* Κοινωνικοί Ξενώνες Βραχυχρόνιας Φιλοξενίας

στη διάρκεια του 2016 πραγματοποιήθηκαν οι εξής έλεγχοι και δόθηκαν στους ενδιαφερόμενους οι παρατηρήσεις – προτάσεις μέγιστων δυνατών βελτιώσεων και εφαρμογής των διατάξεων της κείμενης Νομοθεσίας.:

1. **Π.Ε. Κοζάνης:**

* Οικοτροφεία: 1
* Μονάδες Φροντίδας Προσχολικής Αγωγής και Διαπαιδαγώγησης (παιδικοί σταθμοί): 18
* Κέντρα Δημιουργικής Απασχόλησης Παιδιών (ΚΔΑΠ): 11
* Κέντρα Δημιουργικής Απασχόλησης Παιδιών με Αναπηρία (ΚΔΑΠμεΑ): 3
* Κέντρα Αποκατάστασης και Αποθεραπείας (ΚΑΑ): 2
* Κέντρα Ημερήσιας Φροντίδας Ηλικιωμένων (ΚΗΦΗ): 4

**ΣΥΝΟΛΟ: 39**

1. **Π.Ε. Γρεβενών:**

* Βρεφονηπιακοί Σταθμοί Δημοτικών Διαμερισμάτων: 4
* Ιδιωτικοί Παιδικοί Σταθμοί: 4
* Κέντρα Δημιουργικής Απασχόλησης Παιδιών με Αναπηρία: 2
* Ίδρυμα Προστασίας Υπερηλίκων «Άγιος Αχίλλιος» : 2

**ΣΥΝΟΛΟ: 12**

**3. Π.Ε. Φλώρινας:**

* Κέντρα Δημιουργικής Απασχόλησης (ΚΔΑΠ) των Κοινωφελών Επιχειρήσεων: 5
* Κέντρο Δημιουργικής Απασχόλησης (ΚΔΑΠ) των Κοινωφελών Επιχειρήσεων: 3
* Μονάδα Φροντίδας Ηλικιωμένων (ΜΦΗ) – Εκκλησιαστικό Γηροκομείο Φλώρινας «Άγιος Παντελεήμων» της Ιεράς Μητρόπολης Φλώρινας Πρεσπών και Εορδαίας: 2
* Κέντρο Ημερήσιας Φροντίδας Ηλικιωμένων (ΚΗΦΗ) των Κοινωφελών Επιχειρήσεων: 1
* Εκκλησιαστική Κατασκήνωση Ιεράς Μητρόπολης Φλώρινας Πρεσπών και Εορδαίας «Άγιος Θαλλελαίος»: 1

**ΣΥΝΟΛΟ: 12**

**4. Π.Ε. Καστοριάς**

* Κέντρο Δημιουργικής Απασχόλησης Παιδιών (ΚΔΑΠ): 4
* Γηροκομείο «Λαζάρου και Αθηνάς Ρίζου»: 2
* Βρεφονηπιακοί σταθμοί: 3
* Ιδιωτικοί Παιδικοί Σταθμοί: 4
* Μονάδα Απασχόλησης Βρεφών και Νηπίων: 1
* Κέντρο Δημιουργικής Απασχόλησης Παιδιών με Αναπηρία (ΚΔΑΠμεΑ): 1
* Μονάδα Παροχής Υπηρεσιών Κοινωνικής Φροντίδας «Κέλετρον» Αγάπη για το παιδί: 1

**ΣΥΝΟΛΟ: 16**

Εξυπακούεται ότι για τους ελέγχους που διενεργούνται σε οποιαδήποτε κοινωνική δομή της Περιφέρειας Δυτικής Μακεδονίας τηρείται ξεχωριστό Αρχείο το οποίο αποστέλλεται προς καταγραφή και επεξεργασία των στατιστικών στοιχείων στην αρμόδια Υπηρεσία του Υπουργείου Εργασίας Κοινωνικής Ασφάλισης και Κοινωνικής Αλληλεγγύης.

Τελειώνοντας με την ανθρωπιστική κρίση που ταλανίζει και τη χώρα μας επιφυλασσόμεθα για χειρισμούς ή νέα καθήκοντα στην αντιμετώπιση του προσφυγικού ζητήματος, του Εθνικού Παρατηρητηρίου Ρομά και οτιδήποτε ανακύψει κατά τη διάρκεια του 2017.